CELEX: 22012D0356
Language: hu
Date: 2012-06-15 00:00:00
Title: 2012/356/EU: Az AKCS–EU Miniszterek Tanácsának 1/2012 határozata ( 2012. június 15. ) a beruházásfinanszírozás feltételeinek felülvizsgálatáról (az AKCS–EU partnerségi megállapodás II. mellékletének 1. fejezete)

4.7.2012   
            
            
               HU
            
            
               Az Európai Unió Hivatalos Lapja
            
            
               L 174/27
            
         AZ AKCS–EU MINISZTEREK TANÁCSÁNAK 1/2012 HATÁROZATA
   (2012. június 15.)
   a beruházásfinanszírozás feltételeinek felülvizsgálatáról (az AKCS–EU partnerségi megállapodás II. mellékletének 1. fejezete)
   (2012/356/EU)
   AZ AKCS–EU MINISZTEREK TANÁCSA,
   tekintettel az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között létrejött és később módosított partnerségi megállapodásra (1) (a továbbiakban: az AKCS–EU partnerségi megállapodás) és különösen annak 100. cikkére,
   mivel:
   
               (1)
            
            
               Az AKCS beruházási keret és az Európai Beruházási Bank saját forrásai AKCS-régiókban való felhasználásának félidős értékelését az AKCS–EU partnerségi megállapodás II. mellékletének 6b. cikkével összhangban elvégezték. A félidős értékelésben szereplő egyik ajánlás a technikai segítségnyújtásra vonatkozó kiegészítő támogatási források biztosítása volt.
            
         
               (2)
            
            
               A félidős értékelés eredményeit figyelembe véve, a kamattámogatási keret projektekhez kapcsolódó technikai segítségnyújtásra felhasználható részét az AKCS–EU partnerségi megállapodás II. mellékletének 1. cikkének (3) bekezdésében és 2. cikkének (9) bekezdésében meghatározottak alapján 10 %-ról 15 %-ra kell emelni,
            
         A KÖVETKEZŐKÉPPEN HATÁROZOTT:
   1. cikk
   Az AKCS–EU partnerségi megállapodás II. melléklete a következőképpen módosul:
   
               1.
            
            
               az 1. cikk (3) bekezdése helyébe a következő szöveg lép:
               „(3)   A kamattámogatások tőkésíthetők vagy támogatások formájában használhatók fel. A kamattámogatásnak a kölcsön folyósításakor érvényes értéke szerint számított összegét az Ib. melléklet (2) bekezdésének c) pontjában meghatározott kamattámogatás céljára elkülönített eszközökre kell terhelni, és közvetlenül a Banknak kell megfizetni. A kamattámogatás céljára elkülönített eszköz legfeljebb 15 %-a fordítható a projekttel kapcsolatos technikai segítségnyújtás támogatására az AKCS-államokban.”;
            
         
               2.
            
            
               a 2. cikk (9) bekezdése helyébe a következő szöveg lép:
               „(9)   A kamattámogatások tőkésíthetők vagy támogatások formájában használhatók fel. A kamattámogatás céljából rendelkezésre álló költségvetés legfeljebb 15 %-a projektekkel kapcsolatos technikai segítségnyújtás támogatására fordítható az AKCS-államokban.”
            
         2. cikk
   Ez a határozat az elfogadásának napján lép hatályba.
   
      Kelt Port Vilában, 2012. június 15-én.
      
         
            az AKCS–EU Miniszterek Tanácsa részéről
         
         
            az elnök
         
         A. BAPTISTE
      
   
   
      (1)  HL L 317., 2000.12.15., 3. o., magyar különkiadás 11. fejezet 35. kötet 3. o.